คือหนูกินยาคุมก่อนที่ประจำเดือนจะมา6วันค่ะ แล้วตอนนี้ยาคุมยังไม่หมดแผงเหลือ4 เม็ดแล้วตอนนี้มีเลือดออกเหมือนประจำเดือนค่ะ อันตรายไหมคะ
สวัสดีค่ะ หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ก็ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาคุมได้เริ่มออกฤทธิ์ก่อนค่ะส่วนการที่ทานยาคุมยังไม่ครบ 21 เม็ด แล้วได้มีเลือดออกมา เลือดดังกล่าวถือเป็นผลข้างเคียงของการทานยาคุมที่อาจทำให้เกิดเลือดออกกะปริดกะปรอยได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งไม่ได้อันตรายอะไรค่ะ สามารถทานยาคุมต่อไปได้ และเมื่อทานยาคุมจนครบ 21 เม็ดแล้ว ก็ให้เว้ยระยะไป 7 วัน ซึ่งในระหว่างเว้นระยะ ก็จะมีเลือดออกมาอีก โดยถือเป็นเลือดประจำเดือนค่ะ แต่หากไม่มีเลือดออกมาในช่วงเว้นระยะ 7 วัน ก็ควรตรวจหาการตั้งครรภ์ดูด้วยค่ะ